লিম্বিক মস্তিষ্ক – স্তন্যপায়ীদের নতুন মগজের স্তর সরীসৃপীয় মস্তিষ্কের উপরে। লিম্বিক মস্তিষ্ক এর সরীসৃপীয় পূর্বসূরীর চেয়ে বেশি জটিল। এখানে স্নায়ুগুলো ঘন সন্নিবিষ্টভাবে সংযুক্ত থাকে। এই মস্তিষ্কের ফলে সরীসৃপদের তুলনায় সমৃদ্ধশালী অভিজ্ঞতা অনুভব করতে পারে স্তন্যপায়ীরা। আমরা সবাই জানি, স্তন্যপায়ী প্রাণীদের পোষ মানানো যায়। এমনকি বাঘ-ভাল্লুকদেরকেও সার্কাসের জন্য খেলা খেলা শেখানো যায়। সরীসৃপরা কখনো পোষ মানে না। সার্কাসে কোন কুমিরকে দেখবেন না খেলা দেখাতে। এজন্যে যতই দুধকলা(!) দিন, সাপ সুযোগ পেলেই আপনাকে ছোবল মারবে। যারা কুকুর পোষেন, জানেন যে এরা খুব প্রভুভক্ত প্রাণী। মনিবদের প্রতি এদের আনুগত্য, বিশ্বস্ততা নিয়ে প্রচুর গল্প আছে।